INUNDAȚIILE CATASTROFALE DIN NEPAL
FIȘĂ DE LUCRU NR. 3
Viitura din Nepal – interpretează datele
Nume și prenume: ____________________________________
Clasa: ____________  Data: ______________
Citește informațiile de mai jos.
În urma evenimentului produs în Himalaya la 26 august 2026, o viitură extrem de rapidă s-a propagat spre aval prin văile montane.
În unele sectoare, viteza de deplasare a viiturii a fost estimată la aproximativ 75 km/h.
La Galchhi, situat la aproximativ 50 km în aval, nivelul râului Trishuli a crescut cu aproximativ 9 metri în numai 30 de minute.
Viitura a transportat apă, gheață, roci, bolovani, pietriș, nisip și mâl. În urma acesteia, albia râului și suprafețele din apropierea cursului de apă au fost puternic afectate.

1. Analizează viteza viiturii
Viteza maximă estimată a viiturii a fost de 75 km/h.
Dacă viitura s-ar deplasa cu această viteză constantă, aproximativ cât timp i-ar trebui să parcurgă 25 km?
Calculează:
Timp = Distanță : Viteză
T = 25 km : 75 km/h = __________ ore
Transformă rezultatul în minute:
T ≈ __________ minute

2. Analizează creșterea nivelului apei
La Galchhi, nivelul râului Trishuli a crescut cu aproximativ 9 metri în 30 de minute.
Calculază creșterea medie a nivelului apei într-un interval de 10 minute.
9 m : 3 = __________ m
Răspuns: În medie, nivelul apei a crescut cu aproximativ __________ metri în 10 minute.

3. Ce înseamnă aceste valori?
Explică de ce o viitură care se deplasează rapid și determină o creștere foarte rapidă a nivelului apei reprezintă un pericol major pentru populația din aval.




4. Identifică factorii care au amplificat efectele
Din lista de mai jos, încercuiește factorii care pot contribui la caracterul distructiv al unei viituri montane:
viteză mare de curgere – vale îngustă – versanți abrupți – cantitate mare de sedimente – infrastructură situată în apropierea râului – pantă redusă – transport de bolovani

5. Apa nu a transportat doar apă
Completează enunțul folosind informațiile din text:
Viitura a transportat apă, __________________, __________________, __________________, __________________ și __________________.
Ce efect poate avea transportul unor materiale solide asupra forței distructive a viiturii?



6. Relația cauză–efect
Completează schema:
Viteză mare a viiturii
↓
____________________________________________
↓
____________________________________________
↓
Efecte importante asupra populației și infrastructurii

7. Analizează situația
Imaginează-ți că locuiești într-o localitate situată în aval de zona în care începe viitura.
Ai următoarele informații:
· viitura se poate deplasa cu aproximativ 75 km/h;
· nivelul râului poate crește cu câțiva metri într-un interval foarte scurt;
· apa transportă roci și sedimente.
Care ar fi cea mai importantă măsură pentru reducerea riscului?

Explică de ce timpul de avertizare este foarte important.



8. Gândește ca un geograf 
Explică, în 4–5 enunțuri, de ce o viitură produsă într-o regiune montană poate afecta localități situate la zeci de kilometri în aval.
Folosește cel puțin trei dintre termenii:
pantă – vale – râu – viitură – viteză – sedimente – eroziune – infrastructură






9. Concluzie
Completează:
Cele mai importante două caracteristici ale viiturii din Nepal care explică forța sa distructivă sunt:
1. __________________________________________________________
2. __________________________________________________________


